Nyeste Skilderie af Kiøbenhavn, 1808-06-07
Af en officiel Bekiendtgjørelse af 3 Junii erfares, at foruden de 12 Mand, som fra en Svensk Caper bleve satte i Land paa Nexeløe den 27 Maji for at plyndre, men som bleve tagne til Fanger af vore Tropper, er Morgenen derpaa, Mand fundne, som i Mørkningen havde skiult sig paa Øen. Blandt disse 15 Fanger var i Styrmand og 1 Constabel. De øvrige vare Matroser. J det Krigsforhør, som er ble det holdt over dem, have de erklæret, at det Caper skib, hvorpaa de fandtes, hedder Lykkelig, fører 8 Canoner og commanderedes af Ole Norin i Kongelig Svensk Tjeneste. Det havde desuden en Lieutenant, Gustav Siøsted, ligeledes i Kronens Tieneste, og dets Besætning bested ialt af 33 Mand. Caperskibet tilhører Kongen af Sverrig og Kiøbmand Wennerholm i Gothenborg, som begge ere halv om det. De afseilede fra Gothenborg den 19 Maji. havde befaling at krydse efter Skibe, at gaae i Land, hvor de kunde komme til, for at plyndre alt hvad de kunde faae fat paa, og naar Jndvaanerne ikke godvilligen vilde levere dem hvad de havde, skulde de opbrække Gjemmer, og siden sætte Jld paa Husene. Ved deres Afseiling fra Gothenborg fulgte en anden Cutter paa 10 Canoner med dem, men den forlod dem ved Samsøe, hvor ingen turde vove sig i Land. De seilede derpaa til Seierøe, hvor de landede med 19 Mand, under Lieutenantens Anførsel, gik ind i Husene, hvis Beboere maatte udlevere dem alle deres Penge og Sengeklæder, da de ellers havde befaling af Anføreren, at sætte Jld paa Husene. Efterat de havde bragt omtrent 48 Tdr. Byg og 50 Gjæs ombord, toge de paa Seierøe alle de Penge og alt det Sølvtøi, de kunde faae fat paa, og gik ombord om Aftenen. Men Lieutenanten kom om Morgenen i Land igjen med nogle Mand, og tilbageleverede Præsten den Kalk og det Sølvtøi, som han i Forveien havde ranet i Kirken, men som Capitain Norin, der uden Tvivl følte det Skjændige i Kirkeran, ikke, vilde taale paa Skibet. De seilede derpaa til Nexeløe, hvor denne Røver Lieutenant om Eftermiddagen Kl. 5 landede med 19 Mand, for at udplyndre Øen, efterat de havde erfaret, at ingen Krigsfolk fandtes der. Nogle saa af Mandskabet bleve i Jollen og ved Strandbredden. De begyndte med at røve hos Bonderne og føre Byttet ombord, men bleve snart forhindrede deri af de ankommende 54 Danske Soldater, under Lieutenanterne v. Bülov og v. Kirchner, som forfulgte dem overalt, og gave Jld paa Jollen, som forgjeves forsøgte at tage nogle af Folkene ind. Medens de andre løb deres Vei, tog Lieutenanten en Planke, for ved Hielp af den at seile hen til Cutteren, men de krigsfangne Folk formode, at han enten er bleven skudt eller er druknet, inden han kunde naae Skibet. Efter Jndbyggernes Udsigende have de seet hans og endnu et andet Lig drive i Søen. Af Oberst v. Kardorffssenere omstændelige Beretning sees, at vore Tropper udmærkede sig ved deres kjække Opførsel. De sprang i Vandet indtil Beltet, gjorde Baadene, som adskillige Gange vare komne paa Grund, flot igjen, landede og afskar Fienden fra Skibet med største Hurtighed. De Svenske Krigsfanger fratog man 173 Rdlr. 1 Danske, altsaa stiaalne, Penge, og nogle Sølvuhre og andre Ting. Lieutenanten, der plyndrede værgelsse Mennesker, kronede denne Niddingsstreg med den Umenneskelighed, at skyde en gammel Bondekone med løst Krud i Øiet, fordi hun ikke kunde tilveiebringe dere Penge.